Il-Kummissjoni Ewropea - Stqarrija għall-istampa Il-proposta tal-Kummissjoni dwar regoli ġodda ta' protezzjoni biex jissaħħaħ is-Suq Uniku Diġitali tal-UE appoġġata mill-Ministri tal-Ġustizzja Il-Lussemburgu, il-15ta' gunju 2015 Illum, il-Ministri fil-Kunsill tal-Ġustizzja kkonkludew approċċ ġenerali dwar il-proposta tal- Kummissjoni għal Regolament Ġenerali dwar il-Protezzjoni tad-Dejta. Regoli moderni u armonizzati dwar il-protezzjoni tad-dejta se jikkontribwixxu biex l-Ewropa tkun addattata għall-era diġitali u huma pass 'il quddiem lejnis-Suq Uniku Diġitali tal-UE. In-negozjati fuq tliet naħat mal-Parlament u mal-Kunsill se jibdew f'Ġunju;l-ambizzjoni kollettiva hi li jkunhemm ftehim finali sa tmiem l-2015. Andrus Ansip,il-ViċiPresident għas-Suq Uniku Diġitali qal: "Inħossni tassew inkorraġġit b'dan il- pass pożittiv lejn regoli mtejba u armonizzati għall-protezzjoni tad-dejta. Il-Protezzjoni tad-Dejta hija fil-qalba tas-Suq Uniku Diġitali; hija tibni bażi b'saħħitha biex l-Ewropa tkun megħjuna tagħmel użu aħjar tas-servizzi diġitali innovattivi bid-dejta l-kbira u l-cloud computing." Věra Jourová, il-Kummissarju għall-Ġustizzja, il-Konsumaturi u l-Ugwaljanza bejn il-Ġeneri qalet: "Illum qed nieħdu pass kbir 'il quddiem biex l-Ewropa tkun addattata għall-era diġitali. Iċ-ċittadini u n-negozji ħaqqhom regoli moderni tal-protezzjoni tad-dejta personali li jlaħħqu mal-pass tal-aħħar tibdil teknoloġiku. Standards għoljin ta' protezzjoni tad-dejta se jsaħħu l-fiduċja tal-konsumaturi fis- servizzi diġitali, u n-negozji se jgawdu minn sett uniku ta' regoli fit-28 pajjiż. Konvinta li nistgħu naslu għal ftehim finali mal-Parlament Ewropew u mal-Kunsill sa tmiem din is-sena." L-għan tar-riforma tal-protezzjoni tad-dejta varata mill-Kummissjoni fl-2012 (IP/12/46) huwa li tippermetti lin-nies jikkontrollaw id-dejta personali tagħhom aħjar. Fl-istess waqt, regoli modernizzati jippermettu lin-negozji li jisfruttaw l-opportunitajiet tas-Suq Uniku Diġitali billi titneħħa l-burokrazija żejda u jgawdu mill-fiduċjamsaħħa tal-konsumatur. Qafas tal-protezzjoni tad-dejta iktar rigoruż u koerenti se jipprovdi għal ċertezza legali u prattika ikbar għaċ-ċittadini, in-negozji u l- awtoritajiet pubbliċi. F'Marzu 2014, il-Parlament Ewropew appoġġa l-proposta tal-Kummissjoni li ssir riforma tal- protezzjoni tad-dejta (ara MEMO/14/186). Il-Kunsill Ewropew sejjaħ għall-adozzjoni tar-riforma tad- dejta personali fl-2015. L-Approċċ Ġenerali dwar ir-Regolament Ġenerali għall-Protezzjoni tad-Dejta jinkludi ftehim fuq: Kontinent wieħed, liġi waħda – ir-regolament se jistabbilixxi sett uniku ta' regoli dwar il- protezzjoni tad-dejta, validu madwar l-UE kollha. Il-kumpaniji se jkollhom x'jaqsmu biss ma' liġi waħda, mhux 28. Dan se jiffranka lin-negozji madwar EUR 2.3 biljun fis-sena. Barra minn hekk, l-SMEs sejgawdu b'mod partikolarimir-regoli l-ġodda, għax se tonqsilhom il- burokrazija żejda. Rekwiżiti amministrattivi mhux meħtieġa, bħalma huma r-rekwiżiti ta' notifika għall-kumpaniji, se jitneħħew:din il-miżura biss se tiffrankalhom EUR 130 miljun fis- sena. Drittijiet imsaħħa u addizzjonali– id-dritt li tkun minsi se jiġi rinforzat. Meta ċittadini ma jkunux iktar iridu li d-dejta tagħhom tiġi pproċessata u ma jkun hemm l-ebda raġunijiet leġittimi għala jżommha, il-kontrollur għandu jħassar id-dejta, sakemm ma jkunux jistgħu juru li għadha meħtieġa jew relevanti. Iċ-ċittadini se jkunu wkoll infurmati aħjar jekk id-dejta tagħhom tkunx ġiet iħħekkjata. Dritt għall-portabbiltà tad-dejta se jagħmilha iktar faċli għall- utenti li jittrasferixxu dejta personali bejn provdituri ta' servizzi. Regoli Ewropej fuq art Ewropea –kumpaniji bbażati barra l-Ewropa se jkollhom japplikaw l- istess regoli meta joffru servizzi fl-UE. Iktar setgħat għall-awtoritajiet nazzjonali tal-protezzjoni tad-dejta –dawn l-awtoritajiet se jkunu msaħħa biex jinfurzaw ir-regoli effettivament u se jingħataw is-setgħa li jimmultaw kumpaniji li jiksru r-regoli tal-UE tal-protezzjoni tad-dejta. Dan jista' jwassal għal penali sa EUR 1 miljun jew sa 2 % tad-dħul globali annwali ta' kumpanija. Punt ta' kuntatt waħdieni –dawn ir-regoli se jwaqqfu punt ta' kuntatt waħdieni għan-negozji u ċ-ċittadini: il-kumpaniji se jkollhom għalfejn jittrattaw biss ma' awtorità superviżorja waħda, u mhux 28, u dan se jagħmilha iktar sempliċi u irħisa biex isir in-negozju madwar l-UE. L- individwi se jkollhom biss għala jittrattaw mal-awtorità għall-protezzjoni tad-dejta nazzjonali tal-pajjiż ta' oriġini tagħhom, fil-lingwa tagħhom stess - anki jekk id-dejta personali tiġi pproċessata barra mill-pajjiż ta' oriġini tagħhom. (Għal aktar dettalji ara l-MEMO) Il-passi li jmiss L-ewwel laqgħa triloga bejn il-Kummissjoni, il-Parlament Ewropew u l-Kunsill tal-UE se ssir fl-24 ta' Ġunju bis-sehem tal-Kummissarju Jourová. It-tliet istituzzjonijiet għandhom il-ħsieb li jiftehmu dwar direzzjoni li twassal biex ir-riforma tkun iffinalizzata fl-2015. Għal iktar informazzjoni: Il-protezzjoni tad-dejta tal-UE Pakkett għall-istampa tal-proposta dwar il-protezzjoni tad-dejta L-istqarrija għall-istampa dwar is-Suq Uniku Diġitali Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-proposta_tal-Kummissjoni_dwar_regoli__odda_ta__protezzjoni_biex_jissa__a__is-Suq_Uniku_Di_itali_tal-UE_appo__ata_mill-Ministri_tal-_ustizzja.pdf